Julie Newmar

Julie Newmar (* 16. august 1933, Los Angeles, Kalifornia, USA) je americká herečka, speváčka, tanečnica, spisovateľka a podnikateľka, ktorá sa preslávila najmä ako Catwoman v kultovom televíznom seriáli Batman (19661967). Jej elegantné a ikonické stvárnenie tejto postavy z nej urobilo jednu z najpamätnejších herečiek „zlatej éry“ americkej televízie.

 Detstvo a mladosť 

Newmar sa narodila 16. augusta 1933 v Los Angeles. Jej otec bol pedagóg a bývalý profesionálny hráč amerického futbalu, matka módna návrhárka. Mala dvoch bratov, z ktorých jeden zahynul pri nehode. Od detstva sa venovala tancu a už v 15 rokoch vystupovala ako primabalerína v Los Angeles Opera.

 Kariéra 

Newmar získala cenu Tony v roku 1959 za najlepší herecký výkon vo vedľajšej úlohe v činohre za stvárnenie postavy Katrin Sveg v broadwayskej hre The Marriage-Go-Round.

V televízii sa výraznejšie presadila na začiatku 60. rokov, keď hosťovala v populárnych seriáloch ako Adventures in Paradise (1960) a Route 66 (1962). V rokoch 1964–1965 hrala hlavnú ženskú postavu v komediálnom seriáli My Living Doll, kde stvárnila androidku s ľudskými vlastnosťami.
vľavo|náhľad|262x262bod|Newmar ako Catwoman, v roku 1966.
náhľad|299x299bod|Newmar v roku 2014.
Najväčšiu popularitu a trvalé miesto v popkultúre jej priniesla úloha Catwoman v seriáli Batman (19661967) a bola tak úplne prvou Catwoman v hranom televíznom alebo filmovom spracovaní. Newmar účinkovala v prvých dvoch sériách, nakoľko sa nemohla objaviť aj v tretej sérii kvôli tomu, že mala iné pracovné úväzky a nemohla zúčastniť natáčania, tak ju nahradila Eartha Kitt.  Neskôr sa Newmar k postave Catwoman vrátila ako dabingová herečka v animovaných projektoch.

V roku 1967 hosťovala v televíznom seriáli Star Trek. V roku 1969 si zahrala po boku hercov ako Umar aš-Šaríf a Gregory Peck vo filme MacKennovo zlato. 

Po roku 1970 sa Newmar objavovala už menej často vo filme a televízii, venovala sa najmä divadlu, dabingu a podnikaniu. 

V roku 1995 sa objavila vo filme Traja muži v negližé, kde sa jej meno objavuje ako symbol elegancie a štýlu, s ktorým sa inšpirujú hlavné postavy – traja drag queens, ktorých stvárnili herci  Wesley Snipes, Patrick Swayze a John Leguizamo.

V roku 2003 stvárnila samu seba v televíznom filme Return to the Batcave, stretávajúc sa so svojimi bývalými kolegami zo seriálu Batman, z roku 1966. 

V roku 2019 sa predstavila v audio dramatickej minisérii Dark Shadows: Bloodline ako Dr. Julia Hoffman.

 Súkromný život 

V 70. rokoch získala Newmar štyri americké patenty – dve na pančuchy predávané pod názvom Nudemar a dve na podprsenku, vrátane dizajnového patentu, pričom podprsenka bola inšpirovaná štýlom Marilyn Monroe.

Newmar pokračovala v rodinnej realitnej firme svojich rodičov, investovala do oblastí La Brea a Melrose Avenue a významne prispela k rozvoju Fairfax District, ktoré sa nachádzajú v Los Angeles.

V roku 1977 sa Newmar vydala za právnika J. Holta Smitha, mali spolu syna, a rozviedli sa v roku 1984. Má dedičnú neurologickú chorobu Charcot–Marie–Tooth. Je zanietenou záhradníčkou, podporuje práva LGBT. V roku 2013 získala cenu za celoživotné dielo od organizácie Gay and Lesbian Elder Housing.

V roku 2012 vznikla komiksová miniséria The Secret Lives of Julie Newmar, ktorá mapuje jej život a kariéru.

 Iné projekty 

 Externé odkazy 



 Zdroj 

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Dabingové herečky USA
Kategória:Osobnosti USA francúzskeho pôvodu
Kategória:Osobnosti USA švédskeho pôvodu
Kategória:Osobnosti z Los Angeles
Kategória:Aktivisti za ľudské práva
Kategória:LGBT aktivisti
Kategória:Držitelia ceny Tony